ai4bharat/Pralekha huggingface dataset:
अर्थ मंत्रालय
मुंबई सीमा शुल्क विभागाने उघडकीला आणली सुमारे 16.8 कोटी रुपये किमतीच्या कीटकनाशकांची तस्करी
मुंबई, 24 जानेवारी 2023
गेल्या एका महिन्यात, महसूल गुप्तचर संचालनालयाच्या , मुंबई विभागीय युनिटने चिनी पुरवठादारांच्या सक्रीय संगनमताने भारतात तस्करी होत असलेल्या कीटकनाशकांचे अनेक साठे जप्त केले. ही तस्करी एका गटाद्वारे केली जात होती. यामध्ये ‘विनाइल एसीटेट इथिलीन कॉपॉलिमर’ अशा नावाने, क्लोराँट्रानिलिप्रोल, अबॅमेक्टिन बेन्झोएट इत्यादी नावाची कीटकनाशकांची तस्करी केली जात होती. या कारवाईत सीमाशुल्क कायदा, 1962 अंतर्गत सुमारे 16.8 कोटी रुपये किमतीच्या 30 मेट्रिक टन वजनाची खेप  जप्त करण्यात आली. चाचणी अहवालात हा माल कीटकनाशक असल्याचे निश्चित झाले आहे.
कीटकनाशकांच्या आयातीसाठी केंद्रीय कीटकनाशक मंडळाची कायदेशीर परवानगी आवश्यक आहे. कायद्या अंतर्गत, पुरवठादार/उत्पादकांसह आयातदाराला मंडळा द्वारे नोंदणी करणे अनिवार्य आहे. कीटकनाशके वापरण्यापूर्वी योग्य दर्जाच्या मानकांची पूर्तता सुनिश्चित करण्यासाठी हे नियम लागू करण्यात आले आहेत. या सर्व गरजा तस्करांनी धुडकावून लावल्या. निकृष्ट कीटकनाशकांचा वापर निसर्गासाठी तसेच नागरिकांच्या आरोग्यासाठी घातक ठरू शकतो. तसेच, जप्त करण्यात आलेली काही कीटकनाशके पेटंट उत्पादने होती आणि ती आयपीआर नियमांचे उल्लंघन करून आणली जात होती.
तपासादरम्यान, जप्त करण्यात आलेल्या काही पुराव्यांवरून असे दिसून येते अशा प्रकारची तस्करी बऱ्याच काळापासून सुरू आहे. हा गट चिनी पुरवठादारांच्या संगनमताने कार्यरत असल्याचे तपासात उघड झाले आहे. तस्करी सुलभ करण्यासाठी चिनी पुरवठादार हेतुपूर्वक, त्यांच्या कागदपत्रांमध्ये कीटकनाशकांना विनाइल एसीटेट इथिलीन कॉपॉलिमर म्हणून चुकीचे घोषित करत होते. तस्करी केलेल्या कीटकनाशकांच्या विक्रीतून मिळणारी अवैध रक्कम हवाला नेटवर्कद्वारे चिनी पुरवठादारांना पाठवली जात होती. प्राथमिक तपासात असे दिसून आले आहे की त्यांनी यापूर्वी 300 मेट्रिक टन पेक्षा जास्त कीटकनाशकांची तस्करी केली आहे ज्याची अंदाजे किंमत 300 कोटी रुपयांपेक्षा जास्त असू शकते. या प्रकरणांचा पुढील तपास सुरु आहे.
S.Kane/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87
आरोग्य आणि कुटुंब कल्याण मंत्रालय
आयसीएमआर-एनआयव्ही, पुणे यांनी विकसित केली अँटीबॉडी शोधण्याची स्वदेशी आयजीजी एलिसा चाचणी
नवी दिल्ली, 10 मे 2020
भारतीय वैद्यकीय संशोधन परिषद -पुणे येथील राष्ट्रीय विषाणू विज्ञान संस्थेने  कोविड-19 साठी अँटीबॉडी शोधण्यासाठी स्वदेशी आयजीजी एलिसा चाचणी “कोविड कवच एलिसा” विकसित आणि प्रमाणित केली आहे.
कोविड-19 हा साथीचा आजार 214 देशांमध्ये पसरला असून एकूण 38,55,788 लोकांना याची लागण झाली असून 2,65,862 जण मृत्यूमुखी पडले आहेत. जगातील बहुतेक देश हा आजार रोखण्यासाठी संघर्ष करत आहेत. जगभरातील देशांकडून विविध प्रकारच्या निदान चाचण्यांची वाढती मागणी आहे. कोविड-19 साठी बहुतांश निदान सामग्री इतर देशांतून भारतात आयात केली जाते. म्हणूनच भारतीय वैज्ञानिक कोविड-19 ला कारणीभूत असलेल्या सार्स -सीओव्ही --2 साठी स्वदेशी निदान पद्धती विकसित करण्याचे अथक प्रयत्न करत आहेत.
भारतीय वैद्यकीय संशोधन परिषद  - राष्ट्रीय विषाणू विज्ञान संस्था , पुणे ही देशातील सर्वोच्च प्रयोगशाळा असून अत्याधुनिक पायाभूत सुविधा आणि विषाणू विज्ञानाच्या संशोधनाचा अनुभव त्यांच्याकडे आहे. एनआयव्हीच्या सक्षम वैज्ञानिक चमूने प्रयोगशाळेतून पुष्टी झालेल्या रूग्णांमधून सार्स -सीओव्ही --2 विषाणू यशस्वीरित्या वेगळे केले. यामुळे सार्स -सीओव्ही --2 साठी स्वदेशी निदान विकसित करण्याचा मार्ग मोकळा झाला आहे.
रिअल टाईम आरटी-पीसीआर ही सार्स -सीओव्ही --2 च्या वैद्यकीय निदानाची प्रमुख चाचणी असून संसर्गाच्या संपर्कात असलेल्या लोकसंख्येचे प्रमाण समजून घेण्यासाठी, देखरेखीसाठी मजबूत अँटीबॉडी चाचण्या महत्त्वपूर्ण आहेत.
आयसीएमआर-एनआयव्ही, पुणे येथील वैज्ञानिकांनी सार्स-सीओव्ही -2 साठी अँटीबॉडी शोधण्याची संपूर्ण स्वदेशी आयजीजी एलिसा चाचणी विकसित आणि प्रमाणित करण्यासाठी उत्साहाने काम केले आहे. या चाचणीचे प्रमाणीकरण मुंबईत दोन ठिकाणी करण्यात आले आणि त्यात अतिसंवेदनशीलता आणि विशिष्ठ ता आढळली. याव्यतिरिक्त, चाचणीमध्ये एकाच वेळी 2.5 तासांमध्ये 90 नमुन्यांची चाचणी घेता येईल. शिवाय, जिल्हा पातळीवरही एलिसा आधारित चाचणी सहज शक्य आहे. रिअल-टाइम आरटी-पीसीआर चाचणीच्या तुलनेत जैव-सुरक्षा आणि जैव-संरक्षण आवश्यकता देखील कमी आहेत.
या प्रसंगी बोलताना डॉ. हर्षवर्धन म्हणाले, "आयसीएमआर-एनआयव्ही, पुणे यांनी विकसित केलेल्या अॅन्टीबॉडी शोधण्याची मजबूत स्वदेशी आयजीजी एलिसा चाचणी सार्स -सीओव्ही -2 कोरोना विषाणूचा संसर्ग किती लोकांना होत आहे, हे शोधून काढण्यात महत्वाची भूमिका बजावेल."
आयसीएमआरने झायड्स कॅडिलाबरोबर एलिसा टेस्ट किटच्या मोठ्या प्रमाणात उत्पादनासाठी भागीदारी केली आहे. पुणे येथील आयसीएमआर-एनआयव्ही येथे विकसित केल्यानंतर मोठ्या प्रमाणावर उत्पादन करण्यासाठी हे तंत्रज्ञान झायड्स कॅडिलाकडे हस्तांतरित केले आहे. एलिसा चाचणी किटची मंजुरी आणि व्यावसायिक उत्पादन वेगाने करण्याचे आव्हान झेडसने सक्रियपणे स्वीकारले आहे जेणेकरुन ते लवकरात लवकर वापरासाठी उपलब्ध होतील. या चाचणीला “कोविड कवच एलिसा” असे नाव देण्यात आले आहे. विक्रमी वेळेत “मेक इन इंडिया” चे हे एक उत्तम उदाहरण आहे.U.Ujgare/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 538
पंतप्रधान कार्यालय
प्रधानमंत्री भारतीय जनौषधी परियोजनेच्या लाभार्थ्यांशी पंतप्रधानांनी साधला संवाद
अफवा टाळा आणि कोरोना विषाणूचा संसर्ग झाल्यास वैद्यकीय मदत घ्या : पंतप्रधान
हात जोडून नमस्ते करण्याची सवय पुन्हा नव्याने सुरु करण्याची ही योग्य वेळ - पंतप्रधान
नवी दिल्ली, 7 मार्च 2020
पंतप्रधान नरेंद्र मोदी यांनी आज व्हिडिओ कॉन्फरन्सिंगच्या माध्यमातून प्रधानमंत्री भारतीय जनौषधी परियोजनेच्या लाभार्थ्यांशी आणि जन औषधी केंद्रांच्या दुकान मालकांशी संवाद साधला.
पंतप्रधान म्हणाले की कोरोना विषाणूच्या धोक्याचा सामना करण्यासाठी केंद्र सरकार आणि राज्य सरकार सर्व आवश्यक पावले उचलत आहेत. भारताकडेही अत्यंत कुशल डॉक्टर, उत्तम वैद्यकीय संसाधने तसेच नागरिकांमध्ये संपूर्ण जागरूकता आहे. कोरोना विषाणूचा प्रसार रोखण्यात जागरूक नागरिकांची खूप महत्वाची भूमिका असते, असे ते म्हणाले.
पंतप्रधान म्हणाले की वारंवार हात धुण्याला जास्त महत्त्व देणे गरजेचे नाही. शिंकताना आणि खोकताना आपले तोंड आणि नाक झाकून घ्या जेणेकरून इतरांना संसर्ग होणार नाही अशी सूचना त्यांनी केली.
“कोरोना विषाणूच्या संसर्गाची लागण झाल्याची खात्री पटलेल्या सर्व रुग्णांना आवश्यक देखरेखीखाली ठेवले जात आहेत. मात्र एखाद्या व्यक्तीला संशय आला असेल की तो संक्रमित जोडीदाराच्या संपर्कात आला होता, तर त्याने घाबरून जाण्याची गरज नाही. जवळच्या रुग्णालयात तपासणीसाठी जावे. कुटुंबातील अन्य लोकांनाही संसर्ग होण्याची शक्यता जास्त असते, त्यामुळे त्यांनी देखील आवश्यक त्या चाचण्या केल्या पाहिजेत”, असे पंतप्रधान म्हणाले.
कोरोना या साथीच्या रोगाबाबत कोणत्याही प्रकारची अफवा पसरवू नये आणि केवळ डॉक्टरांच्या सल्ल्याचे पालन करण्याची विनंती पंतप्रधान नरेंद्र मोदी यांनी केली.
“आणि हो, संपूर्ण जग नमस्तेची सवय लावून घेत आहेत. काही कारणास्तव जर आपण ही सवय सोडून दिली असेल तर हात जोडून नमस्ते करण्याची सवय पुन्हा नव्याने लावून घेण्याची ही योग्य वेळ आहे’, असेही ते पुढे म्हणाले.
S.Tupe/S.Kane/D.Rane
(Visitor Counter : 128
मंत्रिमंडळ
रोहतांग खिंडीत बांधण्यात आलेल्या रोहतांग बोगद्याला माजी पंतप्रधान अटल बिहारी वाजपेयी यांचे नाव देण्याचा केंद्रीय मंत्रिमंडळाचा निर्णय
नवी दिल्ली, 24 डिसेंबर 2019
मनाली आणि लेह या मार्गादरम्यान रोहतांग खिंडीत सरकारने नुकत्याच बांधलेल्या बोगद्याला माजी पंतप्रधान अटल बिहारी वाजपेयी यांचे नाव देण्याचा निर्णय पंतप्रधान नरेंद्र मोदी यांच्या अध्यक्षतेखालील मंत्रिमंडळाने घेतला आहे. उद्या म्हणजेच 25 डिसेंबर, 2019, या अटलजींच्या जयंतीदिनी या बोगद्याला त्यांचे नाव दिले जाणार आहे.
अटल बिहारी वाजपेयी पंतप्रधान असतांना, जून 2000 साली हा ऐतिहासिक बोगदा बांधण्याचा निर्णय घेण्यात आला होता. 8.8 किलोमीटर लांब असलेला हा 3000 मीटर उंचीवर बांधण्यात आलेला जगातील सर्वाधिक लांब बोगदा आहे. या बोगद्यामुळे मनाली ते लेह या प्रवासातील वाहतुकीच्या खर्चात कोट्यवधी रुपयांची बचत होणार आहे. या बोगद्यामुळे मनाली ते लेह दरम्यानचे अंतर 46 किलोमीटर्सने कमी होणार आहे. हा साडे दहा मीटर्स रुंदीचा दुहेरी बोगदा असून त्यात अग्निशमन यंत्रणाही बसवण्यात आली आहे.
बी आर ओ म्हणजेच सीमा मार्ग संघटनेने अविरत कष्ट करून 15 ऑक्टोबर 2017रोजी या बोगद्याचे बांधकाम जवळपास पूर्ण केले. सध्या या बोगद्याचे काम अंतिम टप्प्यात असून लवकरच तो वाहतुकीसाठी खुला होईल.
S.Tupe/R.Aghor/P.Malandkar
(Visitor Counter : 82
पंतप्रधान कार्यालय
डॉ. श्यामाप्रसाद मुखर्जी यांच्या जयंतीनिमित्त पंतप्रधान नरेंद्र मोदी यांनी वाहिली श्रद्धांजली
नवी दिल्ली, 6 जुलै 2020
डॉ. श्यामाप्रसाद मुखर्जी यांच्या जयंतीनिमित पंतप्रधान नरेंद्र मोदी यांनी त्यांना श्रद्धांजली वाहिली आहे.
"डॉ. श्यामाप्रसाद मुखर्जी यांच्या जयंतीनिमित्त मी त्यांना वंदन करतो. एक सच्चे देशभक्त म्हणून त्यांनी भारताच्या विकासात अमूल्य योगदाने दिले. भारताची एकात्मता अधिक दृढ व्हावी, यासाठी, त्यांनी निर्भीडपणे, अनेक आव्हानांचा सामना केला. त्यांचे विचार आणि आदर्श आजही देशभरातील लाखो भारतीयांना बळ देत असतात.” असे पंतप्रधानांनी म्हटले आहे.S.Pophale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
अफगाणिस्तानमधल्या सध्याच्या सुरक्षाविषयक परिस्थितीमुळे अफगाणिस्तानच्या नागरिकाना आता भारतात केवळ ई-व्हिसा वरच प्रवास करता येईल
नवी दिल्ली, 25 ऑगस्ट 2021
अफगाणिस्तानमधली सुरक्षाविषयक सध्याची परिस्थिती आणि ई इमर्जन्सी X-Misc व्हिसा आणून त्याद्वारे व्हिसा प्रक्रिया सुटसुटीत केल्यानंतर अफगाणिस्तानच्या नागरिकांनी,आतापासून भारतात केवळ ई व्हिसा वरच प्रवास करावा असा निर्णय घेण्यात आला आहे.
अफगाणिस्तानच्या काही नागरिकांचे पारपत्र गहाळ झाल्याबाबतची काही वृत्ते लक्षात घेता, अफगाणिस्तानच्या नागरिकांना, जे सध्या भारतात नाहीत,त्यांना याआधी जारी करण्यात आलेले व्हिसा ताबडतोब अवैध ठरत आहेत. भारतात प्रवास करू इच्छिणारे अफगाणी नागरिक www.indianvisaonline.gov.in इथे ई व्हिसा साठी अर्ज करू शकतात.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
जन सुरक्षा योजनांनी लोकांना प्रभावी सामाजिक सुरक्षा कवच प्रदान केले: पंतप्रधान
नवी दिल्ली, 9 मे 2023
पंतप्रधान, नरेंद्र मोदी यांनी प्रधानमंत्री जन सुरक्षा योजनेच्या अष्टवर्ष पूर्तीनिमित्त सर्व लाभार्थ्यांना शुभेच्छा दिल्या आहेत.
अर्थ मंत्रालयाच्या ट्विटला प्रतिसाद म्हणून पंतप्रधान ट्विट संदेशात म्हणाले;
“8 वर्षांपूर्वी सुरू केलेल्या #जनसुरक्षा योजना कोट्यवधी भारतीयांसाठी भक्कम आधार ठरल्या आहेत.त्यांनी लोकांना प्रभावी सामाजिक सुरक्षा कवच प्रदान केले आहे. सर्व लाभार्थ्यांना माझ्या शुभेच्छा.”
S.Kane/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान 28 जानेवारी रोजी करिअप्पा मैदानावर होणाऱ्या एनसीसी पीएम रॅलीला करणार संबोधित
नवी दिल्ली, 27 जानेवारी 2022
पंतप्रधान नरेंद्र मोदी राष्ट्रीय छात्र सेनेच्या करिअप्पा मैदानावर होणाऱ्या पीएम रॅलीला 28 जानेवारी 2022 रोजी दुपारी 12 वाजता संबोधित करणार आहेत.
एनसीसीच्या प्रजासत्ताक सोहळ्याची सांगता दरवर्षी 28 जानेवारी रोजी या रॅलीने होते. कार्यक्रमात पंतप्रधानांना मानवंदना देण्यात येईल तसेच पंतप्रधानांसमोर एनसीसी चमुचे सैन्य कृती, स्लिदरींग, हेलिकॉप्टर कवायती, पॅरासेलिंग आणि सांस्कृतिक कार्यक्रमांचे आयोजन करण्यात येईल. सर्वोत्कृष्ट कॅडेटसला पंतप्रधानांच्या हस्ते पदक आणि बॅटन प्रदान करण्यात येईल.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
आयसीएमआर आणि आयएनएसईआरएम , फ्रान्स यांच्यातील सामंजस्य कराराला केंद्रीय मंत्रिमंडळाची मंजुरी
नवी दिल्ली, 13 जून 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाला भारतीय वैद्यकीय संशोधन परिषद  आणि इंस्टीट्यूट नेशनल द ला सांतित द ला रिसर्चेमेडिकाले , फ्रान्स यांच्यात मार्च 2018 मध्ये स्वाक्षरी करण्यात आलेल्या सामंजस्य कराराबाबत अवगत करण्यात आले.
वैशिष्टये:
वैद्यकीय, आयुर्विज्ञान आणि आरोग्य संशोधन क्षेत्रात परस्पर हिताच्या क्षेत्रात सहकार्य करणे हा या कराराचा उद्देश आहे. दोन्ही देशांच्या सर्वोत्तम वैज्ञानिक पद्धतींच्या आधारे उभय देशांनी पुढील बाबींवर विशेष भर देण्याबाबत सहमती दर्शवली:
मधुमेह आणि चयापचय विकार;
जीन एडिटिंग तंत्राचे आचार आणि नियमन मुद्द्यांवर केंद्रित जैव-नैतिकता
दुर्मिळ आजार ,
आणि
उभय देशांमधील चर्चेनंतर परस्पर हिताच्या क्षेत्राबाबत विचार केला जाईल.
या करारामुळे आयसीएमआर आणि आयएनएसईआरएम दरम्यान आंतरराष्ट्रीय वैज्ञानिक आणि तंत्रज्ञान सहकार्याच्या चौकटीअंतर्गत परस्पर हिताच्या क्षेत्रात संबंध अधिक दृढ होतील. दोन्ही देशातील वैज्ञानिक सर्वोत्कृष्टतेमुळे विशिष्ट क्षेत्रातील आरोग्य संशोधनात यशस्वीपणे काम करण्यास मदत मिळेल.
N.Sapre/S.Kane/P.Malandkar
(Visitor Counter : 92
राष्ट्रपती कार्यालय
प्रसिद्धी पत्रक
राष्ट्रपती भवनातील दरबार हॉलमध्ये आज  रोजी सकाळी 10 वाजता झालेल्या एका समारंभात डॉ. न्यायमूर्ती धनंजय यशवंत चंद्रचूड यांचा सर्वोच्च न्यायालयाचे सरन्यायाधीश म्हणून शपथविधी पार पडला. त्यांनी राष्ट्रपती द्रौपदी मुर्मू यांच्या उपस्थितीत पद आणि गोपनीयतेची शपथ घेतली .
शिक्षण मंत्रालय
एक महत्वपूर्ण संशोधन यशस्वी करत आयआयटी दिल्लीने विकसित केले अल्पखर्चिक तपासणी-मुक्त कोविड-19 रुग्ण ओळखणारे उपकरण
कोविड-19चा संसर्ग ओळखणाऱ्या उपकरणाच्या क्रांतीकारक संशोधनाबादल आयआयटीच्या चमूचा मनुष्यबळ विकास मंत्र्यांकडून सत्कार
ICMR ने मान्यता दिलेल्या या नव्या चाचणी कीटमुळे आरोग्य सेवांना मदत होऊन कोविड च्या लढ्यात मोठे योगदान मिळेल- मनुष्यबळ विकासमंत्री
नवी दिल्ली, 24 एप्रिल 2020
कोविड-19 च्या रुग्णांची तपसणी न करता, त्याच क्षणी PCR चाचणीद्वारे निदान करणारे उपकरण आयआयटी दिल्लीच्या संशोधक शास्त्रज्ञांनी विकसित केले असून, आज या सर्व चमूचा मनुष्यबळ विकास मंत्री रमेश पोखरीयाल यांच्या हस्ते सत्कार करण्यात आला.
यावेळी बोलतांना पोखरियाल म्हणाले की, पंतप्रधान नरेंद्र मोदी यांनी सर्व शास्त्रज्ञ, विद्यार्थी आणि संशोधकांना कोविड-19 चा मुकाबला करण्यासाठी औषधे आणि इतर गोष्टींवर संशोधन करण्याचे आवाहन केले आहे. या आवाहनाला प्रतिसाद देत, मनुष्यबळ विकास मंत्रालयाअंतर्गत येणाऱ्या सर्व शिक्षणसंस्था या दिशेने युद्धपातळीवर काम करत आहेत. या लढ्यात, जगावर अवलंबून न राहता, आपण आपली ताकद वाढवावी, अशी पंतप्रधानांची अपेक्षा आहे. हे लक्षात घेऊन, आयआयटी सारख्या संस्थांनी या आजारावर संशोधन करण्यास सुरुवात केली, असे पोखरियाल यांनी सांगितले. या संस्थांनी केलेल्या या संशोधनाबद्दल या चमूचा आम्हाला अभिमान आहे, असे ते म्हणाले.
अत्यंत माफक खर्चात तयार करण्यात आलेली ही किट भारताच्या जनतेसाठी अतिशय उपयुक्त ठरेल, असा विश्वास त्यांनी व्यक्त केला. या कीटमुळे केवळ आरोग्य सेवा सक्षम होणार नाहीत, तर या संकटकाळी सरकारलाही मोठी मदत मिळेल, असे ते म्हणाले. हे उपकरण विकसित केल्याबद्दल, त्यांनी आयआयटी दिल्लीतील कुसुमा स्कूल ऑफ बायोलॉजीकल सायन्स च्या संशोधकांचे अभिनंदन केले. या उपकरणाला आयसीएमआर ने देखील मान्यता दिली आहे. PCR-आधारित निदान उपकरण कीट विकसित करुन या संशोधनासाठी ICMR ची मान्यता मिळवणारे आयआयटी दिल्ली ही देशातील पहिली शिक्षणसंस्था ठरली आहे.
या संशोधनासाठी मंत्रालयाकडून सर्व प्रकारचे सहाय्य मिळेल, असे आश्वासन पोखरीयाल यांनी दिले. असे संशोधन “मेक इन इंडिया” उपक्रमाअंतर्गत उचललेले महत्वाचे पाऊल आहे, असे ते म्हणाले. या संशोधनाला ICMR ची मान्यता मिळवून देण्यासाठी आरोग्य मंत्री डॉ हर्षवर्धन यांनी केलेल्या प्रयत्नांबद्दल पोखरियाल यांनी त्यांचे आभार मानले.
कोविड-19 च्या संसर्गाची चाचणी करणारे हे पहिले तपासणीमुक्त उपकरण ठरले असून, हे विशिष्ट आणि स्वस्त दरात चाचण्या करण्यासाठी उपयुक्त ठरेल, अशी माहिती रामगोपाल राव यांनी दिली. ह्या उपकरणाद्वारे चाचणी करण्यासाठी फ्लोरोसंट तपासणीची गरज नसल्यामुळे त्याची संख्या सहज वाढवता येईल. एखाद्या उद्योग समूहाच्या मदतीने या तपासणी किट्स तयार करुन त्या लवकरात लवकर माफक दारात उपब्ध करुन देण्याचा या चमूचा प्रयत्न आहे.
या कार्यक्रमाला मनुष्यबळ विकास मंत्रालयाचे सचिव अमित खरे आणि इतर वरिष्ठ अधिकारी उपस्थित होते.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 185
अर्थ मंत्रालय
बंगळुरू येथे अर्थमंत्री आणि सेंट्रल बँक गव्हर्नरांच्या पहिल्या बैठकीपूर्वी, नवोन्मेषी , लवचिक, सर्वसमावेशक विकास आणि कार्यक्षम प्रशासनासाठी डिजिटल सार्वजनिक पायाभूत सुविधांवर उच्चस्तरीय परिसंवादाचे आयोजन
नवी दिल्ली, 24 फेब्रुवारी 2023
भारताच्या जी 20 अध्यक्षते अंतर्गत पहिल्या जी 20 अर्थमंत्री आणि सेंट्रल बँक गव्हर्नरांच्या बैठकीच्या निमित्ताने, काल बंगळुरू येथे डिजिटल सार्वजनिक पायाभूत सुविधा  यावर उच्च-स्तरीय परिसंवाद आयोजित करण्यात आला होता .
या परिसंवादात नवोन्मेषी , लवचिक, सर्वसमावेशक विकास आणि कार्यक्षम प्रशासनासाबद्दल चर्चा झाली. या परिसंवादात केंद्रीय वित्त आणि कॉर्पोरेट व्यवहार मंत्री निर्मला सीतारामन यांच्यासह ; इंडोनेशिया प्रजासत्ताकच्या अर्थमंत्री डॉ. मुल्यानी इंद्रावती, सेंट्रल बँक ऑफ ब्राझीलचे गव्हर्नर रॉबर्टो डी ऑलिव्हेरा कॅम्पोस नेटो; आंतरराष्ट्रीय नाणेनिधीच्या व्यवस्थापकीय संचालक क्रिस्टालिना जॉर्जिव्हा; आणि बँक फॉर इंटरनॅशनल सेटलमेंट्सचे महाव्यवस्थापक अगस्टिन कार्स्टेन्स यांनी सहभाग घेतला.
भारत सरकारच्या वित्त मंत्रालयाच्या आर्थिक व्यवहार विभागाचे सचिव आणि भारताचे जी 20 वित्त प्रतिनिधी अजय सेठ यांनी परिसंवादात सहभागी मान्यवरांचे स्वागत केले. आर्थिक परिवर्तन, आर्थिक समावेशन आणि विकासासाठी डिजिटल सार्वजनिक पायाभूत सुविधांवर भारताच्या जी 20 कृती दलाचे सह-अध्यक्ष आणि भारतीय विशिष्ट ओळख प्राधिकरणाचे  माजी अध्यक्ष नंदन नीलेकणी यांनी या परिसंवादाचे संचालन केले.
डिजिटल नवोन्मेष कशाप्रकारे एक उत्कृष्ट स्तरावरील आणि विकासाला साहाय्यकारी म्हणून उदयास आले आहेत, यासंदर्भात सेठ यांनी या परिसंवादाचे उदघाटन करताना सांगितले. आणि भारतासह अनेक देशांच्या अनुभवांवरून हे स्पष्ट होते की डीपीआय ही सर्वात परिवर्तनीय डिजिटल नवकल्पना आहे,असे ते म्हणाले.
नीलेकणी यांनी यावेळी बोलताना डीपीआयची भूमिका आणि उदाहरणे स्पष्ट केली आणि डीपीआय वापरून सामाजिक आणि सेवा वितरण समस्या सोडवण्यासाठी एक नवीन दृष्टीकोन विकसित करण्यात भारताची यशोगाथा समोर आली आहे , सरकारच्या खर्चात बचत झाली, पारदर्शकता आणि उत्तरदायित्व वाढले आणि वित्तपुरवठा आणि नवोन्मेषाना प्रोत्साहन मिळाल्याचे त्यांनी सांगितले.
परिसंवादात सहभागी मान्यवरांनी त्यांच्या अनुभवांवर चर्चा केली आणि वाढलेली सुलभता, समावेशन, उत्तरदायित्व आणि उत्पादकता वाढीद्वारे लोकांचा विकास आणि सक्षमीकरण करण्यासाठी डीपीआयची क्षमता नमूद केली. विशेषत: महामारीच्या काळात शेवटच्या टप्प्यापर्यंत सरकारी आणि खाजगी क्षेत्राचा विस्तार करण्यासाठी डीपीआयचे योगदान परिसंवादात सहभागी मान्यवरांनी अधोरेखित केले.
भारताच्या जी 20 अध्यक्षतेसाठी सर्वसमावेशक वृद्धी आणि विकासासाठी डीपीआयचा लाभ प्रमुख प्राधान्य आहे. कार्यक्षम प्रशासनासाठी एक माध्यम प्रदान करताना नवोन्मेषी , लवचिक आणि सर्वसमावेशक विकासासाठी नेतृत्व करण्याची डीपीआयची क्षमता परिसंवादात अधोरेखित करण्यात आली.
या प्राधान्यक्रमांतर्गत कामाला चालना देण्यासाठी, भारताच्या जी 20 अध्यक्षतेखाली आर्थिक परिवर्तन, आर्थिक समावेशन आणि विकासासाठी डिजिटल सार्वजनिक पायाभूत सुविधांवर एका कृती दलाची स्थापना करण्यात आली आहे. या कृती दलाचे सह-अध्यक्ष भारताचे जी -20 शेर्पा अमिताभ कांत, आणि नंदन नीलेकणी आहेत आणि भारताच्या जी 20 अध्यक्षते दरम्यान कामाबद्दल मार्गदर्शन करण्यासाठी या कृतीदलाची स्थापना करण्यात आली आहे.
S.Kane/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
कृषी मंत्रालय
सरकार आणि कृषी संघटनांमधील चर्चेची पुढची फेरी 9 डिसेंबरला होणार
सरकार शेतकऱ्यांच्या कल्याणासाठी आणि तोडगा काढण्यासाठी वचनबद्ध –नरेंद्र सिंह तोमर
किमान हमीभाव कायम राहणार आणि कृषी उत्पन्न बाजार समित्या दुर्बल होणार नाहीत
नवी दिल्ली, 5 डिसेंबर 2020
कृषीमंत्री नरेंद्र सिंह तोमर आणि 40 शेतकरी संघटना यांच्यातल्या चर्चेची पाचवी फेरी आज नवी दिल्लीत विज्ञान भवन इथे झाली. यावेळी ग्राहक व्यवहार, अन्न आणि सार्वजनिक वितरण मंत्री, आणि वाणिज्य राज्यमंत्री सोम प्रकाशही उपस्थित होते. या चर्चेची पुढची फेरी 9 डिसेंबर रोजी होणार आहे.
या चर्चेदरम्यान, दोन्ही बाजूंकडून मते व्यक्त करण्यात आली. सध्या देशात असलेली कृषी उत्पन्न बाजार समिती व्यवस्था ही अतिशय भक्कम संघटना आहे आणि ती अजिबात दुर्बल होणार नाही, अशी ग्वाही कृषीमंत्र्यांनी यावेळी दिली. मोदी सरकार शेतकऱ्यांच्या कल्याणासाठी वचनबद्ध असल्याचं आश्वासन देत तोमर यांनी, सरकारने शेतकरीपूरक सुधारणा केल्या आणि त्यादृष्टीने अनेक पावले उचलली आहेत, असं सांगितलं. सरकारने किमान हमीभावात अनेकदा वाढ केली असून पुढेही ही वाढ होत राहील, असे आश्वासन त्यांनी दिले.
शेतकरी संघटनांनी आपले आंदोलन मागे घ्यावे आणि आपल्या तक्रारींचे निवारण चर्चा आणि संवादातून करावे, असे आवाहन तोमर यांनी केले. सध्या दिल्लीत असलेली थंडी आणि कोविडचा धोका लक्षात घेता, मुले आणि वयस्क लोकांना घरी जाण्याची परवानगी द्यावी, असे आवाहन त्यांनी केले.
मोदी सरकारने, आजवर शेतकऱ्यांसाठी केलेली कामे आणि उपक्रमांची तोमर यांनी यावेळी माहिती दिली. अर्थसंकल्पात कृषीक्षेत्रासाठी अधिक तरतूद करणे, प्रधानमंत्री किसान योजनेअंतर्गत शेतकऱ्यांना आर्थिक मदत देण्याची व्यवस्था, एक लाख कोटी रुपयांचा कृषी पायाभूत निधी तयार करणे, किमान हमीभावात ऐतिहासिक वाढ, खरेदी आणि तंत्रज्ञानाच्या अद्ययावतीकरणाच्या योजना,या सगळ्या योजनांमधून सरकारची शेतकरी कल्याणाप्रतीची कटिबद्धता स्पष्ट होते, असे तोमर यांनी सांगितले.
Jaydevi P.S/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
आरोग्य आणि कुटुंब कल्याण मंत्रालय
राज्ये/ केंद्रशासित प्रदेशांकडे उपलब्ध असलेल्या कोविड-19 लसींची अद्ययावत माहिती
राज्ये/ केंद्रशासित प्रदेशांना लसींच्या 181.77 कोटींपेक्षा जास्त मात्रा पुरवण्यात आल्या.
राज्ये/ केंद्रशासित प्रदेशांकडे शिल्लक आणि वापर न झालेल्या 16.70 कोटींपेक्षा जास्त मात्रा अद्यापही उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार वचनबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. देशात 21 जून 2021 पासून या लसीकरण मोहिमेच्या सार्वत्रिकीकरणाचा नवा टप्पा सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,81,77,83,420
|
|
BALANCE AVAILABLE
|
|
16,70,52,276
भारत सरकारने आतापर्यंत खरेदी केलेल्या मात्रांचा राज्ये आणि केंद्रशासित प्रदेशांना मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 181 कोटी 77 लाखांहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे यापुढील काळातील लसीकरण करण्यासाठी कोविड प्रतिबंधक लसीच्या न वापरलेल्या अशा 16 कोटी 70 लाखांहून अधिक  मात्रा, अजूनही शिल्लक आहेत.
माहिती आणि प्रसारण मंत्रालय
नेताजी सुभाषचंद्र बोस यांच्या 125 व्या जयंती निमित्त फिल्म्स डिव्हिजन कडून माहितीपटांचे प्रसारण
देशभक्तीचे खरे प्रतीक आणि महान स्वातंत्र्यसैनिक नेताजी सुभाषचंद्र बोस यांच्या 125 व्या जयंतीनिमित्त 23 जानेवारी 2022 रोजी फिल्म्स डिव्हिजन, नेताजींचे जीवन, अदम्य साहस आणि देशाप्रति निःस्वार्थ सेवा यावर आधारित दोन माहितीपट दाखवून त्यांना आदरांजली वाहत आहे. केंद्र सरकारच्या माहिती आणि प्रसारण मंत्रालयाच्या ‘स्वातंत्र्याचा अमृत महोत्सव’ चा एक भाग म्हणून नेताजींच्या 125 व्या जयंतीचे औचित्य साधून हे खास माहितीपट दाखवले जाणार आहेत. फिल्म्स डिव्हिजनचे संकेतस्थळ आणि यूट्यूब चॅनलवर हे चरित्रपट 24 तास प्रसारित केले जातील.
दाखवण्यात येणारे चित्रपट आहेत: द फ्लेम बर्न्स ब्राइट  आणि नेताजी , यामध्ये या महान नेत्याचे जीवन आणि ब्रिटिश राजवटीच्या जोखडातून भारताला स्वतंत्र करण्यासाठी त्यांनी दाखवलेले शौर्य आणि अथक लढा यांचे दर्शन घडते. 'नेताजी' या चित्रपटात नेताजींची भाषणे वापरण्यात आली असून, त्यांच्या आवाजाशी सुसंगत आहेत.
हे प्रेरणादायी चित्रपट पाहण्यासाठी कृपया https://filmsdivision.org/ वर लॉग ऑन करा आणि @ “Documentary of the Week” वर क्लिक करा किंवा फिल्म्स डिव्हिजन युट्यूब चॅनल https://www.youtube.com/user/FilmsDivision फॉलो करा.
रस्ते वाहतूक आणि महामार्ग मंत्रालय
द्रवरूप वैद्यकीय ऑक्सिजन वाहून नेणार्या टँकरना भारतीय राष्ट्रीय महामार्ग प्राधिकरणाने टोल शुल्क आकारणीतून वगळले
नवी दिल्ली, 8 मे 2021
राष्ट्रीय महामार्ग ओलांडून द्रवरूप वैद्यकीय ऑक्सिजनची  वाहतूक करणार्या टँकर व कंटेनरना टोल प्लाझा येथे कोणताही टोल भरावा लागणार नाही . कोविड -19 महामारीमुळे देशभरातील वैद्यकीय ऑक्सिजनची सध्याची अभूतपूर्व मागणी लक्षात घेता, द्रवरूप वैद्यकीय रुग्णवाहिकांसारख्या अन्य आपत्कालीन वाहनांप्रमाणेच दोन महिने किंवा पुढील आदेशापर्यंत ऑक्सिजन असलेल्या कंटेनरला गणले जाईल.
फास्टटॅगच्या अंमलबजावणीनंतर टोल प्लाझा जवळ प्रतीक्षा काळ जवळपास संपुष्टात आला असला तरी भारतीय राष्ट्रीय महामार्ग प्राधिकरणाने वैद्यकीय ऑक्सिजनच्या शीघ्र आणि सलग वाहतुकीसाठी अशा वाहनांना आधीच मार्गिका प्राधान्य दिले आहे. प्राधिकरणाने त्याच्या सर्व अधिकाऱ्यांना आणि इतर हितधारकांना महामारी विरोधात लढा देण्यासाठी सरकार आणि खासगी प्रयत्नांना कृतीशील मार्गाने मदत करण्याच्या सूचना देखील दिल्या आहेत.
कोविड -19 च्या उद्रेकामुळे देशभर द्रवरूप वैद्यकीय ऑक्सिजनची मोठी मागणी निर्माण झाली आहे. सध्या सुरू असलेल्या संकटाच्या वेळी, कोविड -19 पासून गंभीररित्या बाधित रूग्णांचे प्राण वाचवण्यासाठी रुग्णालयांमध्ये आणि वैद्यकीय केंद्रांमध्ये द्रवरूप वैद्यकीय ऑक्सिजन वेळेवर वितरित होणे महत्वाचे असते. टोल प्लाझावर वापरकर्ता शुल्क भरण्यात माफी मिळाल्याने राष्ट्रीय महामार्गांवर वैद्यकीय ऑक्सिजनची वेगवान वाहतूक सुनिश्चित होईल.Jaydevi PS/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186